text: Bager Jørgen og Smadremanden er i Esbjerg
  24 juni 2014 kl. 10.56
  Zirkus Nemo og Søren Østergaard besøger fra i dag hjembyen.
  -Det er altid noget helt særligt, at optræde i Esbjerg hvor jeg er født, fortæller Søren Østergaard der fra i aften kan opleves i Gryden i Esbjerg.
  Denne gang har Søren Østergaard selskab af den vanvittige gummimand Captain Frodo, der til dagligt har et kæmpeshow i Las Vegas.
  Ud over Frodo har Zirkus Nemo i år også besøg af søløvedomptør Ingo Stiebner, de smukke og superstærke Azzario Sisters samt den schweiziske jonglør Claudius Specht.
  Der ud over er der gode chancer for et gensyn med kendte figurer som Bager Jørgen og naturlig Smadremanden, fortæller Søren Østergaard, der i øvrigt netop har modtaget Ridderkorset.
  